《秋怀三首 其三》
明代·陆深

试歌清庙篇，馀音遏流云。千人掩耳过，万人不为闻。

转歌后庭曲，和者日纷纭。已矣何足论，吞声泪沄沄。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。